กฎกระทรวงกฎกระทรวงว่าด้วยข้อกำหนดในการฆ่าสัตว์นอกโรงฆ่าสัตว์พ.ศ.๒๕๔๙[๑] อาศัยอำนาจตามความในมาตรา ๒๒ และมาตรา ๓๕ แห่งพระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. ๒๕๓๕ อันเป็นกฎหมายที่มีบทบัญญัติบางประการ เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวง ฉบับที่ ๒ (พ.ศ. ๒๕๓๖) ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. ๒๕๓๕ข้อ ๒ ผู้ใดมีความประสงค์จะฆ่าสัตว์นอกโรงฆ่าสัตว์ให้ยื่นแบบแจ้งการฆ่าสัตว์นอกโรงฆ่าสัตว์ต่อพนักงานเจ้าหน้าที่ตามแบบที่กระทรวงเกษตรและสหกรณ์ประกาศกำหนดข้อ ๓ ให้ผู้แจ้งตามข้อ ๒ เสียอากรการฆ่าสัตว์และค่าธรรมเนียมการประทับตรารับรองให้จำหน่ายเนื้อสัตว์ตามที่กำหนดในกฎกระทรวงฉบับที่ ๔ (พ.ศ. ๒๕๓๖) ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. ๒๕๓๕ รวมทั้งค่าพาหนะและค่าเบี้ยเลี้ยงของพนักงานตรวจโรคสัตว์ตามระเบียบว่าด้วยค่าใช้จ่ายในการเดินทางไปราชการของทางราชการข้อ ๔ เมื่อพนักงานเจ้าหน้าที่ได้รับแบบแจ้งการฆ่าสัตว์นอกโรงฆ่าสัตว์ให้พนักงานเจ้าหน้าที่ออกหลักฐานการรับแจ้งการฆ่าสัตว์นอกโรงฆ่าสัตว์เป็นหนังสือให้แก่ผู้แจ้งทั้งนี้ ให้พนักงานเจ้าหน้าที่ตรวจสอบเหตุผลหรือความจำเป็นที่ต้องฆ่าสัตว์นอกโรงฆ่าสัตว์ตามมาตรา๒๒ เพื่อประกอบการพิจารณาข้อ ๕ เมื่อพนักงานเจ้าหน้าที่ได้ออกหลักฐานการรับแจ้งการฆ่าสัตว์นอกโรงฆ่าสัตว์แล้วให้ผู้แจ้งตามข้อ๒ ดำเนินการฆ่าสัตว์ตามชนิดและจำนวนสัตว์ที่ฆ่าตามวัน เวลา และสถานที่ที่แจ้งไว้ให้หยุดทำการฆ่าสัตว์ในวันพระและวันสำคัญตามที่กระทรวงเกษตรและสหกรณ์กำหนดข้อ ๖ ให้พนักงานเจ้าหน้าที่แจ้งให้พนักงานตรวจโรคสัตว์ออกไปทำการตรวจโรคสัตว์ที่ฆ่านอกโรงฆ่าสัตว์ตามวัน เวลา และสถานที่ที่รับแจ้งข้อ ๗ ในกรณีที่พนักงานตรวจโรคสัตว์มีเหตุควรสงสัยว่าสัตว์ที่จะฆ่านั้นเป็นโรคระบาดหรือเป็นโรคหรือมีลักษณะตามที่กำหนดในกฎกระทรวงว่าด้วยการกำหนดโรคระบาดโรคหรือลักษณะของสัตว์หรือเนื้อสัตว์ที่ไม่เหมาะสมที่จะใช้เนื้อสัตว์นั้นเป็นอาหารพ.ศ. ๒๕๔๖ ให้พนักงานเจ้าหน้าที่มีอำนาจสั่งงดการฆ่าสัตว์และแยกสัตว์นั้นไว้เพื่อตรวจพิสูจน์ได้ภายหลังที่ได้ทำการตรวจพิสูจน์แล้ว พนักงานเจ้าหน้าที่อาจมีคำสั่งให้ดำเนินการฆ่าสัตว์นั้นได้ในกรณีที่ปรากฏว่าสัตว์ที่จะฆ่านั้นเป็นโรคระบาดหรือเป็นโรคหรือมีลักษณะตามที่กำหนดในกฎกระทรวงว่าด้วยการกำหนดโรคระบาดโรคหรือลักษณะของสัตว์หรือเนื้อสัตว์ที่ไม่เหมาะสมที่จะใช้เนื้อสัตว์นั้นเป็นอาหารพ.ศ. ๒๕๔๖ ให้พนักงานเจ้าหน้าที่คืนเงินอากรให้แก่ผู้แจ้งที่จะฆ่าสัตว์นั้นข้อ ๘ เมื่อได้ฆ่าสัตว์นอกโรงฆ่าสัตว์ โดยมีพนักงานตรวจโรคสัตว์ตรวจโรคแล้วห้ามมิให้ผู้ใดนำเนื้อสัตว์ไปจำหน่ายก่อนที่พนักงานเจ้าหน้าที่ประทับตรารับรองให้จำหน่ายที่เนื้อสัตว์นั้นแล้วในกรณีที่ปรากฏแก่พนักงานตรวจโรคสัตว์ว่าเนื้อสัตว์ที่ฆ่าเป็นโรคหรือเนื้อสัตว์นั้นมีลักษณะตามที่กำหนดในกฎกระทรวงว่าด้วยการกำหนดโรคระบาด โรคหรือลักษณะของสัตว์หรือเนื้อสัตว์ที่ไม่เหมาะสมที่จะใช้เนื้อสัตว์นั้นเป็นอาหารพ.ศ. ๒๕๔๖ ให้พนักงานเจ้าหน้าที่มีอำนาจทำลายเนื้อสัตว์นั้นเสียทั้งตัวหรือบางส่วนหรือจัดทำให้เป็นเนื้อสัตว์ที่ควรใช้เป็นอาหารเสียก่อนได้ข้อ ๙ การฆ่าสัตว์นอกโรงฆ่าสัตว์ ให้ผู้แจ้งตามข้อ๒ ปฏิบัติตามหลักเกณฑ์และวิธีการในการดูแลรักษาความสะอาดให้ถูกต้องตามสุขลักษณะและอนามัยดังต่อไปนี้(๑) มีมาตรการป้องกันไม่ให้เนื้อสัตว์ปนเปื้อนกับสิ่งสกปรก(๒)มีมาตรการป้องกันแมลงและสัตว์ที่เป็นพาหะของโรคให้ถูกต้องตามหลักวิชาการสุขาภิบาล(๓) เครื่องมือ อุปกรณ์การฆ่าสัตว์ต้องสะอาด และฆ่าเชื้อโรคก่อนและหลังการปฏิบัติ(๔) มีน้ำสะอาดสำหรับล้างเนื้อสัตว์อย่างเพียงพอ(๕) มีการกำจัดกลิ่นหรือเสียงที่เกิดจากการฆ่าสัตว์โดยมิให้เป็นเหตุเดือดร้อนรำคาญ หรืออาจเป็นอันตรายต่อสุขภาพของประชาชนที่อาศัยอยู่ในบริเวณใกล้เคียงให้พนักงานเจ้าหน้าที่ตรวจสอบดูแลให้เป็นไปตามวรรคหนึ่งให้ไว้ณ วันที่ ๓๑ มีนาคม พ.ศ. ๒๕๔๙อดิศรเพียงเกษรัฐมนตรีช่วยว่าการปฏิบัติราชการแทนรัฐมนตรีว่าการกระทรวงเกษตรและสหกรณ์หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากข้อกำหนดในการฆ่าสัตว์นอกโรงฆ่าสัตว์ตามกฎกระทรวงฉบับที่ ๒ (พ.ศ. ๒๕๓๖) ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. ๒๕๓๕ ยังไม่ครอบคลุมถึงเรื่องสุขลักษณะและอนามัย ประกอบกับในปัจจุบันมีการระบาดของโรคไข้หวัดนก(bird flu หรือ avianinfluenza )ซึ่งมีผลกระทบต่อความปลอดภัยของผู้บริโภค สมควรปรับปรุงกฎกระทรวงดังกล่าว เพื่อให้การฆ่าสัตว์นอกโรงฆ่าสัตว์เป็นไปโดยถูกต้องตามสุขลักษณะและอนามัยและโดยที่มาตรา๒๒ แห่งพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๓๕ บัญญัติให้การฆ่าสัตว์นอกโรงฆ่าสัตว์ต้องปฏิบัติตามข้อกำหนดในกฎกระทรวงจึงจำเป็นต้องออกกฎกระทรวงนี้นันทนา/ผู้จัดทำ๙พฤษภาคม ๒๕๔๙ดลธี/จัดทำ๑๓สิงหาคม ๒๕๕๑[๑]ราชกิจจานุเบกษา เล่ม ๑๒๓/ตอนที่ ๔๖ ก/หน้า ๘/๓ พฤษภาคม ๒๕๔๙